Ihi, tamacahut1 tuɣ amḍiq wessiɛen deg teskla taqbaylit, ɣef waya ad d-naf wid i yesnernan tawsit-a si timawit ɣer tira, ama s wejmaɛ-nsent neɣ s usnulfu n tmucuha timaynutin seg usugen-nsen, am akken daɣen, fkan-asen-t talɣa tamaynut. Amezwaru seg-sen i yuran di teskla-agi, d Belɛid At Ɛli, yejmeɛ-d amud n tmucuha i yellan di timawit, yura-tent deg yizemamen-is, di tallit-nni uqbel timunnent, llant tid yura am wakken llant, daɣen llant tid umi yefka talɣa tamaynut.